25/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.66468. Inleit Ingredients, S. L. Curtis

ANUNCIO DE INFORMACIÓN PÚBLICA CLAVE: DH. V15.66468 INLEIT INGREDIENTS, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 159.600 m 3 /ano (456 m 3 /día) de augas residuais industriais depuradas ao río Mandeo procedentes dunha planta de procesamento de leite localizada na rúa Guitiriz, s/n - Polígono Industrial de Teixeiro (T. M. Curtis); e para a realización de obras en zona de policía do río Mandeo. As augas residuais industriais xeradas nos distintos procesos produtivos así como na limpeza das instalacións son conducidas cara un depósito tampón de 250 m 3 de capacidade, dende o que se bombean á estación depuradora de augas residuais industriais das instalacións, deseñada para un caudal de 2.800 m 3 /día, e coas seguintes liñas de tratamento: Pretratamento: 2 rototamices autolimpiables de 0,25 mm de luz de paso de 125 m 3 /h de capacidade unitaria dispostos en paralelo. Desareador-desengraxador de 250 m 3 /h de capacidade dividido en dúas seccións, cada unha delas dotada de sistema de difusores de aire, depósito de area e bomba de aire. Tanque de homoxeneización en formigón armado prefabricado de 3.000 m 3 de capacidade e dimensións 25,9 m de diámetro e 6,5 m de altura total, equipado con 7 exectores autoaspirantes. Tratamento primario de tipo físico-químico mediante 2 dispositivos de flotación por aire disolto (DAF) de 150 m 3 /h de capacidade unitaria, con adición previa de CO2 en liña para neutralización e dosificación de coagulante e floculante. Tratamento secundario biolóxico de lodos activos con nitrificación/desnitrificación: 2 reactores de 16,2 m de diámetro e 8,50 m de altura cunha capacidade unitaria de 1.500 m 3 útiles e un volume total de 3.000 m 3, en formigón armado prefabricado. Cada reactor dispón de bombeo de recirculación, soprante e sistema de aireación con catro exectores. Decantador secundario de 18 m de diámetro e 3,5 m de altura en formigón armado. Tratamento terciario: 3 filtros de area de 2 m de diámetro e 1,5 m de altura de virola, dispostos en paralelo. Desinfección mediante equipos de raios UV-C deseñado para un caudal máximo de 150 m 3 /h. Os lodos do tratamento físico-químico descárganse nun depósito de 30 m 3 dende o que se alimentan á centrífuga. Os lodos purgados do tratamento biolóxico bombéanse a un predeshidratador de 60 m 3 /h de capacidade, e posteriormente a dúas centrífugas de capacidade unitaria de 250 kg/h de materia seca, previa dosificación de polielectrolito en mesturador estático. Os lodos deshidratados almacénanse nun silo de lodos de 50 m 3 de capacidade. As augas residuais industriais depuradas son vertidas ao río Mandeo mediante unha condución de PVC de 315 mm de diámetro e 778,1 m de lonxitude total, no punto de coordenadas UTM (ETRS89) X= 580.939; Y= 4.778.404. As augas residuais fecais xeradas nas instalacións conectaranse á rede de de saneamento do polígono industrial de Teixeiro, a cal conta con depuración posterior. As augas residuais pluviais xeradas nas instalacións conectaranse á rede de pluviais do polígono industrial de Teixeiro en tres puntos, previo tratamento en cadanseus separadores de hidrocarburos. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 17 de abril de 2019. Xefa da Área de Vertidos - Patricio Francisco Baviano De Filippo (Sinatura dixital)